
[bookmark: _GoBack]PËR NJË SHTESË NË VENDIMIN NR. 289, DATË 10.5.2019, TË KËSHILLIT TË MINISTRAVE, “PËR KALIMIN NË PËRGJEGJËSI ADMINISTRIMI TË MINISTRISË SË FINANCAVE DHE EKONOMISË TË PASURISË ME NUMËR 33/76, ZONA KADASTRALE 8523, ME SIPËRFAQE TRUALL 7726 m2 DHE SIPËRFAQE NDËRTESË 7307 m2, ME VENDNDODHJE NË ELBASAN”

Në mbështetje të nenit 100 të Kushtetutës, me propozimin e ministrit të Financave dhe Ekonomisë, Këshilli i Ministrave

VENDOSI:

1. Pas pikës 1, të vendimit nr.289, datë 10.5.2019, të Këshillit të Ministrave, shtohet  pika 1/1, me këtë përmbajtje: 
 “1/1. Autorizohet Ministria e Financave dhe Ekonomisë të vendosë në dispozicion të shoqërisë “Ital-Druri”, sh.p.k., Elbasan, pasuritë me numër 33/76, zona kadastrale 8523, me sipërfaqe trualli 7 726 (shtatë mijë e shtatëqind e njëzet e gjashtë) m2 dhe sipërfaqe ndërtesë 7 307 (shtatë mijë e treqind e shtatë) m2, pronë shtet, me vlerë 188 386 858 (njëqind e tetëdhjetë e tetë milionë e  treqind e tetëdhjetë e gjashtë mijë e tetëqind e pesëdhjetë e tetë) lekë, për rritjen e kuotës së kapitalit shtetëror.”.
2. Ngarkohet Ministria e Financave dhe Ekonomisë për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

